તનુએ યશ, નીલ અને અનુજને બિલ્ડીંગમાંથી બહાર નીકળતા જોયા. ત્રણે વાતોમાં એટલા મશગૂલ હતા કે કોઈએ તનુ ને જોઈ નહીં. તનુએ રસ્તો ક્રોસ કરી લીધો જેથી એ લોકો ને ખબર ન પડે અને નીચું જોઈને ચાલવા લાગી. એના હૃદયના ધબકારા વધી ગયા. ‘જો આ લોકો મને જોઈ જશે તો મારું સિક્રેટ ખુલ્લું પડી જશે. હું બધાને શું જવાબ આપીશ?’ અચાનક, અનુજનું તેના તરફ ધ્યાન ગયું. તનુની ચાલ પરથી એને ખ્યાલ આવી ગયો કે એણે જોયા છતાં બોલાવ્યા નથી. એને નવાઈ લાગી.